ROMANIA

JUDETUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 81/31.03.2022**

**privind aprobarea rezultatului evaluării anuale a managementului la Centrul Cultural G.M. Zamfirescu Satu Mare**

Consiliul Local al Municipiului Satu Mare întrunit în ședința ordinară din data de 31.03.2022,

           Analizând proiectul de hotărâre nr. 16492/21.03.2022, referatul de aprobare al Primarului Municipiului Satu Mare, în calitate de inițiator, înregistrat cu nr. 16494/21.03.2022, raportul de specialitate comun al Serviciului Managementul Resurselor Umane și al Serviciului Comunicare și Coordonare Instituții Subordonate, înregistrat cu nr. 16495/21.03.2022, avizele comisiilor de specialitate ale Consiliului Local al Municipiului Satu Mare,

În acord cu:

* prevederile Capitolului IV – Evaluarea managementului din O.U.G nr.189/2008 privind managementul instituțiilor publice de cultură, cu modificările şi completările ulterioare, coroborate cu prevederile Ordinului nr. 2799/2015 pentru aprobarea Regulamentului-cadru de organizare şi desfășurare a concursului de proiecte de management, a Regulamentului-cadru de organizare şi desfășurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management,
* Hotărârea Consiliului Local Satu Mare nr. 341/23.12.2021 pentru aprobarea regulamentului de organizare și desfășurare a evaluării anuale a managementului la Centrul Cultural G.M. Zamfirescu Satu Mare,
* prevederile Contractului de management nr. 6679/29.01.2021 încheiat între Municipiul Satu Mare şi domnul Butka Gergely-Norbert,

Luând act de Raportul final al procedurii de evaluare finală a activității directorului general-manager al Centrului Cultural G.M. Zamfirescu Satu Mare Satu Mare întocmit de Comisia de evaluare numită prin Hotărârea Consiliului Local Satu Mare nr. 341/23.12.2021 pentru aprobarea regulamentului de organizare și desfășurare a evaluării anuale a managementului la Centrul Cultural G.M. Zamfirescu Satu Mare şi înregistrat cu nr. 16227/18.03.2022,

Ţinând seama de prevederile:

* Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
* art. 129 alin. (1) alin. (2) lit. d), alin. (7) lit. d) din O.U.G. nr. 57/2019 privind Codul administrativ cu modificările și completările ulterioare,

În temeiul prevederilor art. 139 alin. (1) și art. 196 alin (1), lit. a) din OUG nr. 57/2019 privind Codul Administrativ, cu modificările și completările ulterioare,

Adoptă următoarea:

**H O T Ă R Â R E:**

**Art. 1**. Se împuternicește Primarul Municipiului Satu Mare să emită dispoziție privind aprobarea rezultatului final, nota 9,76 la evaluarea anuală privind activitatea desfășurată în perioada 1 februarie 2021 - 31 decembrie 2021 de domnul Butka Gergely-Norbert, director general - manager la Centrul Cultural G.M. Zamfirescu Satu Mare.

**Art. 2**. Cu ducerea la îndeplinire a prezentei se încredințează Primarul Municipiului Satu Mare prin Serviciul Managementul Resurselor Umane.

**Art. 3.** Prezenta hotărâre se comunică, prin intermediul Secretarului General al Municipiului în termenul prevăzut de lege, Instituției Prefectului - Județul Satu Mare, Primarului Municipiului Satu Mare, Serviciului Managementul Resurselor Umane, Centrului Cultural G.M. Zamfirescu Satu Mare și domnului Butka Gergely-Norbert.

**Președinte de ședință, Contrasemnează**

 **Szejke Ottilia Secretar general,**

 **Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (1) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie cf. art. 204 alin. (2) lit. a) și alin. (3) din O.U.G. nr. 57/2019 | 22 |
| Nr. total al consilierilor prezenţi | 17 |
| Nr total al consilierilor absenţi | 5 |
| Voturi pentru | 17 |
| Voturi împotrivă | 0 |
| Abţineri | 0 |

Redactat în 6 exemplare originale